Ниш 2010. је остао упамћен по сребрној медаљи у Свјетској лиги - Црна Гора је у финалу, након извођења петераца, поражена од домаћина - док је Европско првенство у Загребу донијело ново разочарање. Одличан старт (побједа над Хрватском) покварен је каснијим киксевима, па су "црвене ајкуле" у четвртфиналу играле против Србије. Пораз (5ː6) није означио само крај борбе за неку од медаља, него је и разоткрио лоше односе у тиму. Гојковић се привремено повукао из националног тима.